ทำให้จิตใจของคุณตื่นตัวอยู่ตลอด ทำให้ร่างกายของคุณตื่นตัวอยู่ตลอด กระตุ้นประสาทส่วนต่างๆ ของคุณ ใช้อาหารทำให้ตื่น เปลี่ยนปัจจัยต่างๆ ที่มีผลต่อการใช้ชีวิตของคุณ
การทำให้ร่างกายตื่นตัวและกระฉับกระเฉงนั้นไม่ช่วยอะไรมากนักถ้าคุณยังใจลอยไปเรื่อย ในการที่จะทำให้ใจคุณตื่นตัวได้นั้น คุณต้องทำให้ใจจดจ่อกับความคิดอย่างตั้งใจ ไม่ว่าจะเป็นการพูดคุยหรือการฟังครูพูด วิธีการต่อไปนี้เป็นสิ่งที่จะทำให้จิตใจตื่นตัว:  ถ้าอยู่ในห้องเรียน ลองพยายามตั้งใจเรียนมากกว่าปกติ เขียนทุกอย่างที่ครูพูดหรือไม่ก็อ่านโน้ตซ้ำเพื่อทำให้ตัวเองมีสมาธิอยู่ตลอด ไม่ก็ยกมือตอบคำถาม ถ้าคุณไม่เข้าใจอะไรสักอย่าง ถามไปเลย มันคงยากที่คุณจะผล็อยหลับขณะกำลังคุยกับครูอยู่ ถ้าอยู่ที่ทำงาน คุยกับเพื่อนร่วมงานเกี่ยวกับเรื่องที่เกี่ยวข้องกับงาน หรือไม่ก็เริ่มพูดคุยเกี่ยวกับประวัติศาสตร์หรือแม้แต่เรื่องครอบครัวของคุณในเวลาพัก ถ้าคุณพยายามที่จะทำให้ตัวเองตื่นเมื่ออยู่บ้าน ลองโทรหาเพื่อน เขียนอีเมล หรือฟังรายการทอล์คโชว์ที่น่าติดตามทางวิทยุดูสิ สลับงานที่ทำอยู่ ในการที่จะทำให้จิตใจตื่นตัวนั้น ลองสลับกิจกรรมที่ทำอยู่ไปเรื่อยๆ ถ้าคุณอยู่ที่โรงเรียน ลองเขียนด้วยปากกาแท่งใหม่ ใช้ปากกาเน้นข้อความ หรือลุกไปดื่มน้ำสักแก้ว ถ้าคุณอยู่ที่ทำงาน ลองพักจากการพิมพ์ไปถ่ายเอกสารหรือจัดเรียงเอกสารดู ถ้าคุณอยู่ที่บ้านหรือที่ทำงาน การให้เวลากับการนอนกลางวันสักครู่หนึ่ง ตั้งแต่ 5-20 นาทีจะช่วยเพิ่มพลังให้กับระบบต่างๆ ที่มีผลต่อการทำงานของร่ายกายคุณ ถ้านอนนานกว่านั้นจะทำให้คุณรู้สึกง่วงกว่าเดิมไปตลอดทั้งวัน และยังทำให้คุณนอนหลับยากขึ้นในตอนกลางคืนด้วย ลองทำตามวิธีเหล่านี้ดู:  หาที่สบายๆ ถ้าคุณอยู่บ้าน โซฟาก็เป็นอะไรที่ใช่ และถ้าคุณอยู่ที่ทำงาน เอนตัวลงบนพนักเก้าอี้ ลดสิ่งรบกวนให้เหลือน้อยที่สุด ปิดมือถือ ปิดประตู และทำอะไรก็ได้ที่บ่งบอกให้คนรอบข้างรู้ว่าคุณกำลังนอนอยู่ เมื่อคุณตื่นแล้ว สูดลมหายใจลึกๆ แล้วดื่มน้ำสักแก้วหรือคาเฟอีนเพื่อทำให้รู้สึกกระปรี้กระเปร่า แล้วเดินเล่นสักสามนาทีให้ร่างกายพร้อมที่จะทำกิจกรรมต่างๆ โหลดแอพสักอันที่มีแสงสีกระพริบไปมาลงในสมาร์ทโฟนของคุณ เพราะมันจะไปกระตุ้นประสาทสัมผัสในสมองเพื่อที่จะปลุกให้คุณตื่นอีกทอดหนึ่ง นี่ยังเป็นเหตุผลที่ว่าทำไมเวลาเราใช้ไอแพดหรืออุปกรณ์อื่นๆ ก่อนนอนจะทำลายโอกาสที่จะนอนหลับสบายด้วย นอกจากจะกระตุ้นประสาทต่างๆ ของคุณแล้ว  คุณยังสามารถหลอกล่อให้ร่างกายตื่นตัวมากกว่าที่รู้สึกจริงๆ ได้ด้วย ลองใช้เวลาขยับร่างกายไปมา จับติ่งหู หรือนวดมือทั้งสองข้าง สิ่งเหล่านี้อาจทำให้คุณรู้สึกตื่นและกระฉับกระเฉงมากขึ้น วิธีการต่อไปนี้เป็นสิ่งต่างๆ ที่คุณสามารถทำได้เพื่อทำให้ร่างกายตื่นตัวมากกว่าเดิม:  ล้างหน้าด้วยน้ำเย็น พยายามลืมตาขณะล้างหน้าโดยระวังไม่ให้แสบตา ค่อยๆ ดึงติ่งหูเบาๆ หยิกปลายแขนหรือใต้เข่า กำมือเป็นหมัดแล้วคลายออก ทำแบบนี้ 10 ครั้ง เคาะเท้าเบาๆ บนพื้น ยืดข้อมือ แขน และขา หมุนหัวไหล่ ออกไปข้างนอกและสูดอากาศบริสุทธิ์สดชื่นให้เต็มปอด คุณไม่จำเป็นต้องวิ่งมาราธอนถึงจะทำให้ตัวเองกระฉับกระเฉงได้ เพียงแค่ทำกิจกรรมที่ใช้ร่างกายนิดหน่อยก็ช่วยให้ร่างกายตื่นตัวแล้ว มีหลายวิธีเลยล่ะที่จะเพิ่มพลังความกระฉับกระเฉงของคุณแม้จะอยู่ที่โรงเรียนหรือที่ทำงาน และการออกกำลังกายเพียงไม่กี่นาทีอาจส่งผลที่น่าทึ่งต่อการตื่นตัวของร่างกายได้ การออกกำลังกายเป็นวิธีการหนึ่งที่จะบอกร่างกายว่าตอนนี้ยังไม่ใช่เวลาที่จะนอนนะ และนี่ก็เป็นวิธีการสองสามข้อที่คุณน่าจะลองทำดู:  เดินทุกครั้งที่มีโอกาส ถ้าคุณอยู่ที่ทำงาน ให้เดินไปห้องพักผ่อนของพนักงานด้วยทางที่ไกลขึ้นหน่อย หรือเดินข้ามถนนไปซื้อกาแฟ ถ้าคุณอยู่ที่โรงเรียนละก็ ให้เดินไปเรียนคาบต่อไปด้วยทางที่ไกลกว่าเดิม ไม่ก็เดินวนรอบโรงอาหารสักรอบก่อนนั่งลงกินอาหาร ขึ้นบันไดแทนที่จะใช้ลิฟท์ทุกครั้งที่คุณทำได้ นอกจากว่าคุณกำลังจะไปถึงชั้นสิบห้า การขึ้นบันไดไม่กี่ชั้นจะเพิ่มพลังงานมากกว่าการยืนอยู่ในลิฟท์เฉยๆ แน่นอน มันจะทำให้อัตราการเต้นของหัวใจเพิ่มขึ้นรวมถึงทำให้คุณรู้สึกตื่นตัวด้วย หาเวลาเดินสัก 10 นาทียามว่าง คุณอาจจะยังไม่สามารถออกกำลังกายได้ทันทีตอนที่กำลังง่วงอยู่ แต่ลองทำให้การออกกำลังกายกลายเป็นกิจวัตรประจำวันดูสิ โดยทำอย่างน้อย 30 นาทีต่อวัน เพราะการออกกำลังกายทุกวันนั้นได้รับการพิสูจน์แล้วว่าจะพัฒนาระดับการใช้พลังงานของเราและช่วยให้คุณตื่นตัวอยู่ตลอดด้วย วิธีที่ง่ายที่สุดในการทำให้ตัวเองตื่นอยู่ตลอดคือการกระตุ้นประสาทของคุณ มีหลายอย่างที่คุณทำได้เพื่อให้แน่ใจว่า ไม่ว่าจะเป็นหู ตา หรือแม้แต่จมูกนั้นตื่นตัวพร้อมที่จะทำงาน ยิ่งมีหลายส่วนตื่นตัวมากเท่าไหร่ โอกาสที่คุณจะผล็อยหลับก็น้อยลงเท่านั้น นี่ก็เป็นวิธีการสี่ห้าข้อให้คุณลองทำดู:  ลองเปิดไฟให้เยอะที่สุดเท่าที่จะทำได้ ถ้าคุณไม่ได้อยู่ในฐานะที่สามารถควบคุมแสงไฟ ให้พยายามอยู่ใกล้จุดกำเนิดแสงสว่างให้มากที่สุดเท่าที่จะทำได้ หาลูกอมหรือเคี้ยวหมากฝรั่งรสมินต์ให้ปากตื่นตัวอยู่ตลอด ลองดมน้ำมันที่สกัดจากใบสะระแหน่เพื่อปลุกการรับรู้ของจมูกสิ ถ้าคุณอยู่ในที่ๆ ฟังเพลงได้ ลองฟังเพลงแจ๊ส ฮิพฮอพ ร็อค หรืออะไรก็ตามที่ทำให้คุณรู้สึกตื่นตัว ถ้าปวดตา ลองพักสายตาไปมองกำแพงหรือไม่ก็มองออกนอกหน้าต่างไปเลย กินไข่ เนื้อไก่ และขนมปังปิ้งอ่อนๆ อีกนิดหน่อย หรือลองกินข้าวโอ๊ตบดกับโยเกิร์ต เติมผักเข้าไปในมื้ออาหารเช้า เช่น ผักโขม ผักชีฝรั่ง หรือผักเคล (คล้ายผักคะน้า) ถ้าคุณรู้สึกแปลกๆ ที่จะกินผักหลายชนิดในมื้อเช้า ลองทำเป็นน้ำปั่นดูสิ หรือแวะซื้อน้ำปั่นระหว่างทางไปโรงเรียนหรือที่ทำงานก็ได้เหมือนกัน การกินอาหารที่ถูกต้องจะช่วยเพิ่มพลังงานในตัวคุณ ทำให้ตื่นตัวมากขึ้น และเติมพลังให้มีแรงทำสิ่งต่างๆ ไปได้อีกสองสามชั่วโมงเลยล่ะ อาหารที่ไม่เหมาะอาจทำให้คุณรู้สึกอืด ท้องป่อง หรือง่วงกว่าตอนที่ไม่ได้กินอะไรเสียอีก วิธีการต่อไปนี้เป็นเคล็ดลับในการกินอาหารให้ดีเพื่อเพิ่มพลังงานและทำให้คุณง่วงน้อยลง:  อย่ากินอาหารมื้อใหญ่ แทนที่จะกินเยอะ ลองเปลี่ยนมากินแต่ละมื้ออย่างพอประมาณ และกินจุบจิบได้เรื่อยๆ ตลอดทั้งวันเมื่อรู้สึกหิว ควรหลีกเลี่ยงอาหารหนัก อาหารที่อุดมแป้ง มีไขมันสูงรวมทั้งแอลกอฮอล์ เพราะทั้งหมดนี้จะทำให้ยิ่งง่วงกว่าเดิมและยังทำให้ประสิทธิภาพการย่อยอาหารลดลงด้วย อย่างดมื้อใดมื้อหนึ่ง แม้ว่าคุณจะง่วงจนรู้สึกว่าอาหารไม่น่ากินเลยสักนิดก็ตาม การไม่กินเลยจะทำให้คุณเหนื่อยล้ามากขึ้นเยอะ พกผลไม้ติดตัวสิ เพราะไม่เพียงแต่มันจะดีต่อสุขภาพ ของกินพวกนี้ยังป้องกันไม่ให้คุณเผลอกินขนมที่มีน้ำตาลสูงยามหิวด้วย กินเนยถั่วและผักชีฝรั่งหรือโยเกิร์ตเป็นอาหารว่าง คาเฟอีนช่วยให้ตื่นตัวได้แน่ๆ แต่ถ้าดื่มมากเกินไปหรือเร็วเกินไป มันอาจจะทำให้คุณปวดหัวและน็อกไปเลย ดื่มชาหรือกาแฟสักแก้วได้เมื่อคุณต้องการ แต่ควรดื่มช้าๆ ไม่อย่างนั้นคุณอาจจะไม่น็อกก็ปวดท้องหรือเป็นทั้งสองอย่างเลย หลีกเลี่ยงเครื่องดื่มชูกำลังต่างๆ ​แม้ว่ามันจะทำให้คุณตื่นทันที แต่ในระยะยาวแล้ว มันจะทำให้ง่วงเพลีย แถมยังไปรบกวนการนอนของคุณอีก ซึ่งจะทำให้คุณง่วงกว่าเดิมในคืนถัดไป ดื่มเยอะๆ เลย เพราะการเติมน้ำให้ร่างกายอยู่เรื่อยๆ จะทำให้คุณตื่นอยู่ตลอด แม้ว่าเคล็ดลับต่างๆ ที่กล่าวมานี้จะช่วยคุณได้ในยามคับขัน มันจะดีต่อตัวคุณเองมากกว่าถ้าคุณจะเริ่มใช้ชีวิตในแบบที่ไม่ต้องมาบังคับฝืนตัวเองให้ตื่นเพราะเพลียเกินจะทน ลองทำวิธีเหล่านี้ดูสิ:  พยายามเข้านอนและตื่นให้เป็นเวลาทุกวันเพื่อทำให้ร่างกายเข้าสู่กิจวัตรประจำวันที่ดีต่อสุขภาพ เริ่มวันของคุณให้มั่นคงด้วยกิจวัตรประจำยามเช้าที่จะทำให้คุณตื่นตัวและพร้อมสำหรับกิจกรรมต่างๆ ในวันนั้น มีความรับผิดชอบ อย่าอยู่จนถึงตีสามถ้าคุณรู้อยู่แก่ใจว่าต้องตื่นแต่เช้าเพื่อไปทำงานหรือไปโรงเรียนในอีกไม่กี่ชั่วโมงข้างหน้า ถ้าคุณง่วงนอนเพราะต้องตื่นทั้งคืนเพื่ออ่านหนังสือเตรียมสอบละก็ ลองจัดตารางการอ่านหนังสือที่จะช่วยไม่ให้ต้องอยู่ดึกทั้งคืนในครั้งหน้าดูสิ คนส่วนใหญ่มักไม่สามารถรับข้อมูลอะไรได้หรอกตอนที่พวกเขาง่วง ถ้าคุณมีปัญหากับการนอนให้หลับอยู่บ่อยๆ รวมถึงรู้สึกว่ามันลำบากเหลือเกินที่ต้องพยายามตื่นอยู่ตลอดในช่วงกลางวันละก็ คุณควรไปพบแพทย์เพื่อตรวจว่าเป็นโรคอะไรเกี่ยวกับการนอนหรือเปล่า
ทำให้จิตใจของคุณตื่นตัวอยู่ตลอด. นอนกลางวันซึ่งจะช่วยเพิ่มพลังอย่างดี. มองสีสันที่กระพริบวิบวับ. ทำให้ร่างกายของคุณตื่นตัวอยู่ตลอด. ทำให้ร่างกายกระฉับกระเฉงอยู่ตลอด. กระตุ้นประสาทส่วนต่างๆ ของคุณ. เริ่มต้นวันใหม่ของคุณด้วยการกินอาหารเช้าที่มีประโยชน์. กินอาหารดีๆ. พกขนมหรืออาหารที่มีโปรตีนสูง เช่น ถั่วอัลมอนด์หรือมะม่วงหิมพานต์. ดื่มคาเฟอีนถ้าคุณต้องพึ่งมันจริงๆ. ดื่มน้ำเย็น. หลีกเลี่ยงปัญหาในอนาคต.
https://www.wikihow.com/Stay-Awake-When-Tired https://www.wikihow.com/Stay-Awake-When-Tired https://www.wikihow.com/Stay-Awake-When-Tired https://www.wikihow.com/Stay-Awake-When-Tired https://www.wikihow.com/Stay-Awake-When-Tired
Keeping Your Mind Awake Keeping Your Body Alert Stimulating Your Senses Using Food to Stay Awake Changing Lifestyle Factors